- Vi undersøker om hun har forsovet seg, melder NTB.

Finske Sanna Sarromaa har så langt i dag ikke ment noe om nordmenn, norsk kultur og Norge.

– Dette er jo høyst uvanlig. Vi har bedt våre kontakter på Lillehammer sjekke at det står bra til med henne, sier Finlands ambassaør til Norge, Mikael Antell.

Også i det norske regjeringsapparatet er man bekymret.

– Det er et følelsesmessig kaos, men først og fremst er jeg forvirret, sier kulturminister Trine Skei Grande.

Hun har nå tatt en pause fra regjeringsforhandlingene på Granavollen for å summe seg.

– Er vi nordmenn harry, bakstreverske, anarkistiske eller bare dumme? Det er vanskelig å peke ut noen retning før vi vet svaret på dette, sier Grande.

– Hva er ditt råd til alle nordmenn nå?

– Å sitte helt, helt stille i båten til vi hører noe fra Sarromaa.

– Hva om vi ikke hører noe? Hva om hun er død?

– Da håper jeg vi klarer å sørge på riktig måte.